Diari Oficial de la Generalitat Valenciana


Sumari del DOGV 5453, del 19-02-2007 (2007/1375)

RESOLUCIÓ de 27 de desembre de 2006, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora 132/20 kV denominada ST Carrús, al terme municipal d'Elx, província d'Alacant (ATRCCT/2006/100/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1375


Data del document
:   27-12-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Elx
    * subministrament d'energia elèctrica
    * empresa privada

Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28080, Madrid, avinguda de Burgos, 8-B, en data 16 d'agost de 2006, davant del Servici Territorial d'Energia d'Alacant, expedient ATRCCT/2006/100/03, perquè se li concedisca autorització administrativa i aprovació del projecte d'execució de l'ampliació de la subestació transformadora de 132/20 kV denominada ST Carrús, situada en el polígon industrial de Carrús, al terme municipal d'Elx, província d'Alacant. A l'escrit mencionat, s'adjunta el projecte d'execució de l'esmentada instal·lació, firmat per l'enginyer industrial Sr. Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, demarcació de València, el 30 de juny de 2006.  
Vist que, el dia 10 de novembre de 2005, es va publicar en el Diari Oficial de la Generalitat l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
D'acord amb la documentació que hi ha en l'expedient, no s'han presentat al·legacions a la referida petició dins del termini establit reglamentàriament.   
Vist que consta com a antecedent l'autorització administrativa de la ST Carrús, de 23 de febrer de 1990, del Servici Territorial d'Indústria d'Alacant de la Conselleria d'Indústria i Comerç i la seua posada en funcionament.  
Vist l'informe tècnic favorable de 18 de desembre de 2006, emés pel Servici Territorial d'Energia d'Alacant.  
Atés que, d'acord amb la documentació que hi ha en l'expedient, l'ampliació sol·licitada s'executarà en els terrenys actualment ocupats per la denominada ST Carrús.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació és millorar la qualitat i fiabilitat de servici elèctric, i reforçar la capacitat de transport de les línies de distribució a 20 kV actualment existents, atesa l'alta demanda d'energia que hi ha en el municipi d'Elx i el seu entorn.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud presentada ha complit els requisits establits en la Llei 54/1997, de 27 de novembre, del Sector Elèctric, resultant d'aplicació el contingut del Reial Decret 1955/2000 d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV denominada ST Carrús, situada al polígon industrial Carrús, al terme municipal d'Elx, província d'Alacant, i les característiques principals del qual són:  
- Nova posició de transformador en el sistema de 132 kV, consistent en :   
- Muntatge d'un nou transformador de 132/20 kV i 40 MVA amb la seua corresponent reactància de connexió de terra de 500 A i 30 seg.  
- Muntatge de l'aparellatge, construcció de la bancada i de les fonamentacions necessàries.  
- Adaptació d'una cel·la de 20 kV per a connexió del nou transformador.  
- Pressupost: 520.327,74 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per l'enginyer industrial Sr. Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, demarcació de València, el 30 de juny de 2006.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de tres mesos, comptadors a partir de la notificació de la present resolució. No obstant això, abans de l'acabament d'este termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de desembre de 2006.- El director general d'Energia: Antonio Cejalvo Lapeña.